
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 436 

28 Μα ίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύσταση του κοινωφελούς ιδρύματος με την 
επωνυμία «Ίδρυμα Γεωργίου Κουμπαρούλη» και κύ¬ 


ρωση του οργανισμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός του κατωτέρου ποσού δαπάνης εκτίμησης . 2 
Τροποποίηση της συστατικής πράξης «ΔΙΑΔΗΜΟΤΙΚΗ 
ΕΠΙΧΕΙΡΗΣΗ ΣΦΑΓΕΙΩΝ ΠΕΡΙΟΧΗΣ ΤΥΡΝΑΒΟΥ - 

ΑΜΠΕΛΩΝΑΧ Ν. Λάρισας. 3 

Τροποποίηση οργανισμού Εσωτερικής Υπηρεσίας 

(ΟΕΥ) Δήμου Στυλίδας Ν. Φθιώτιδας. 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΠΑΠΑΧΡΗΣΤΟΥ ΑΘΑΝΑ¬ 
ΣΙΑ. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύσταση του κοινωφελούς ιδρύματος με την 
επωνυμία «Ίδρυμα Γεωργίου Κουμπαρούλη» και κύ¬ 
ρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη ν από 8.12.1990 ιδιόγραφη διαθή κη του Γ εωργίου 
Κουμπαρούλη του Ανδρέα, που δημοσιεύθηκε με το 
αριθμ. 1051/8.3.1996 πρακτκό του Μον. Πρωτοδικείου 
Αθηνών, με την οποία ουστήθηκε κοινωφελές ίδρυμα με 
την επωνυμία «Ίδρυμα Γεωργίου Κουμπαρούλη» και με 
έδρα το Γαλαξίδι Φωκίδας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 11.11.1996 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών, με 
την οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 922/Β). 

5. Την αριθ ΛΥ 3Α/ΟΙΚ. 878/4.10.96 απόφαση του 


Πρωθυπουργού και του Υπουργού Υγείας και Πρόνοιας, 
με την οποία ανατέθηκαν αρμοδιότητες στον Υφυπουργό 
Υγείας και Πρόνοιας. 

Με πρόταση των Υπουργών Εθνικής Παιδείας και θρη¬ 
σκευμάτων και Υγείας και Πρόνοιας και στον Υφυπουργό 
Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «Ίδρυμα Γεωργίου Κουμπαρούλη», η 
οποία έγινε από τον Γεώργιο Κουμπαρούλη με την από 
8.12.1990 ιδιόγραφη διαθήκη του, που δημοσιεύθηκε με 
το αριθ. 1051/8.3.1996 πρακτικό του Μον. Πρωτοδικείου 
Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται οτην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας & θρησκευμάτων και 
Υγείας - Πρόνοιας και διέπεται από τις διατάξεις της πα¬ 
ραπάνω συοτατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκ- 
δόθηκαν ή θα εκδοθούν, οε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «Ίδρυμα Γεωργίου Κουμπαρούλη». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Ίδρυμα Γ ε¬ 
ωργίου Κουμπαρούλη», που ουστήθηκε από τον Γεώργιο 
Κουμπαρούλη του Ανδρέα με την από 8.12.1990 ιδιό¬ 
γραφη διαθήκη του, που δημοσιεύθηκε με το αριθ. 1051/ 
8.3.1996 πρακτικό του Μον, Πρωτοδικείου Αθηνών, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συοτατικής πράξης, του πα¬ 
ρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν οε εκτέλεση του νόμου τούτου. 

2. Έδρα του ιδρύματος είναι το Γαλαξίδι Φωκίδας. 

3. Η οφραγίδα του ιδρύματος είναι στρογγυλή και ανα¬ 
γράφει περιμετρικά, μέσα οε πλαίσιο, την επωνυμία χου 

ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοποί 

Σκοποί του ιδρύματος είναι: 

1) Η παροχή χρηματικών βοηθημάτων απευθείας σε 
φτωχούς ή μέσω φιλανθρωπικών συλλόγων του Γαλαξι- 
δίου καθώς επίσης η χορήγηση χρηματικών βοηθημάτων 
σε αναξιοπαθούντες και πάσχοντες. 

2) Η απονομή χρηματικών βραβείων και η χορήγηση 
υποτροφιών για ένα ή περισσότερα έτη, σε μαθητές, φοι¬ 
τητές ή αποφοίτους τριτοβάθμιας εκπαίδευσης για συνέ¬ 
χιση των σπουδών τους στη δευτεροβάθμια και τριτοβάθ¬ 
μια εκπαίδευση και για μεταπτυχιακές σπουδές αντί¬ 
στοιχα. 

3) Η οικονομική ενίσχυση φυσικών προσώπων και συλ¬ 
λόγων, όπως της Φιλοδασικής Ένωσης και άλλων φορέων 
για τη διατήρηση της πολιτιστικής κληρονομιάς του Γαλα- 
ξιδίου και την προστασία του περιβάλλοντος. 

4) Κάθε σκοπός ή έργο πέραν των ανωτέρω, που απο¬ 
βαίνει επ’ ωφελεία του Γαλαξιδίου και του Κοινωνικού του 
συνόλου. 

Οι παραπάνω σκοποί, έχουν αποδέκτες αποκλειστικά 
τους μόνιμους κατοίκους Γαλαξιδίου και το Γαλαξίδι. 

Το Διοικητικό Συμβούλιο του Ιδρύματος θα αποφασίζει 
εάν θα εκτελούνται όλοι, ορισμένοι ή ένας μόνο εκ των 
ανωτέρω σκοπών κάθε φορά και θα καθορίζει το ύψος των 
χορηγούμενων βοηθημάτων, βραβείων, υποτροφιών και 
ενισχύσεων λαμβάνοντας υπόψη τις κάθε φορά οικονομι¬ 
κές δυνατότητες του Ιδρύματος. 

Άρθρο 3 

Περιουσία - Πόροι 

1. Περιουσία του ιδρύματος αποτελεί: 

α) Ποσό δέκα εκατομμυρίων (10.000.000) δρχ. το 
οποίο είναι αναπαλλοτρίωτο και θα είναι κατατεθειμένο 
σε οποιοδήποτε Πιστωτικό Ίδρυμα κρίνει το Διοικητικό 
Συμβούλιο του ιδρύματος ότι είναι συμφέρον για το 
ίδρυμα. 

2. Πόροι του ιδρύματος είναι: 

α) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

β) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους: 

α) εκάστοτε Δήμαρχο Γαλαξιδίου ως Πρόεδρο, 

β) Αθάνα χήρα Παναγιώτου Μαρινάτου, ως ισόβιο μέλος 
και μετά το θανατό της το διάδοχό της, που αυτή θα ορίσει 
και εάν δεν ορίσει διάδοχο ή αποποιηθεί αυτός το λειτούρ¬ 
γημα, τον πρεσβύτερο σε ηλικία ιερέα του Γαλαξιδίου. 

γ) εκάστοτε Διευθυντή του Λυκείου Γαλαξιδίου και σε 
περίπτωση που για οποιοδήποτε λόγο αυτό είναι αδύνατο, 
το Διευθυντή του Δημοτικού Σχολείου Γαλαξιδίου. 

Στο πρώτο Διοικητικό Συμβούλιο συμμετέχει ο Νικό¬ 


λαος Γουργουρής με την ιδιότητα του Δημάρχου Γαλαξι¬ 
δίου και ο Ανδρέας Καστρίνιος με την ιδιότητα του Διευθυ¬ 
ντή του Λυκείου Γαλαξιδίου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Αντιπρόεδρο, το 
Γραμμαιέα και τον Ταμία. Σε περίπτωση που δεν συμμε¬ 
τέχει στο Διοικητικό Συμβούλιο ο Δήμαρχος Γαλαξιδίου 
ορίζεται με πράξη των μελών του Διοικητικού Συμβουλίου 
και ο Πρόεδρος αυτού. Είναι δυνατόν ένα μέλος του Διοι¬ 
κητικού Συμβουλίου να έχει περισσότερα του ενός καθή¬ 
κοντα. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 4 
μήνες και εκτάκτως όποτε το ζητήσει ο Πρόεδρος ή ένα 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
είναι παρόντα και τα 3 μέλη του. Εξαιρετικώς βρίσκεται σε 
απαρτία όταν τα παρόντα μέλη του είναι δύο εφ' όσον η 
απουσία του τρίτου μέλους οφείλεται σε λόγους ανωτέ- 
ρας βίας. 

Στην περίπτωση αυτή μεταξύ των παρόντων πρέπει 
υποχρεωτικώς να είναι και ο Πρόεδρος. 

6. Οι αποφάσεις του Διοικητικού Συμβουλίου λαμβάνο- 
νται ομόφωνα. 

Σε περίπτωση που δεν επιτευχθεί ομοφωνία η συνε¬ 
δρίαση επαναλαμβάνεται οπότε για να ληφθεί απόφαση 
απαιτείται πλειοψηφία. 

Σε περίπτωση που τσ Διοικητικό Συμβούλιο συνεδριάζει 
για τους αναφερόμενους στην παρ. 5 λόγους με δύο μέλη 
του, απαιτείται ομόφωνη απόφαση και των δύο μελών που 
συμμετέχουν στη συνεδρίαση. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνϋε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 

διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του Ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και ίου 
από 20.12.1939 Β. Δ/τος (ΦΕΚ 552Α - ). 

Μαζί με τον απολογισμό, καταρτίζει και υποβάλλει και 
το γενικό Ισολογισμό του ενεργητικού και του παθητικού 
του ιδρύματος. 

β) Αποφασίζει για κάθε θέμα που έχει σχέση με την εύ¬ 
ρυθμη λειτουργία του ιδρύματος. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Προέδροςτου Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτή συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. 

Άρθρο 7 

Αρμοδιότητες Γραμματέα 
1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 


ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνετσι για 
την καταστροφή ή την απώλεια τούτων. 

2. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στην παρ. 1 του άρθρου 
73 του Α.Ν. 2039/1939 όπως αυτή έχει αντικατασταθεί 
με την παρ. 15 του άρθρου 1 του Ν, 2386/96, έχοντας την 
ευχέρεια να παρακρατεί από αυτά ένα μικρό ποσό, που εί¬ 
ναι αναγκαίο για την πληρωμή έκτακτων και επειγουσών 
δαπανών του ιδρύματος, το ύψος του οποίου καθορίζεται 
με απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκριση της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552 Α’). 

Άρθρο 10 

Επιλογή και ανακήρυξη υποτρόφων 

1. Δικαίωμα υποτροφίας έχουν μαθητές δευτεροβάθ¬ 
μιας εκπαίδευσης, φοιτητές τριτοβάθμιας εκπαίδευσης 
και απόφοιτοι τριτοβάθμιας εκπαίδευσης για μεταπτυχια- 

κές σπουδές. Οι ως άνω πρέπει να είναι μόνιμοι κάτοικοι 
Γαλαξιδίου. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις του παρόντος 
οργανισμού, του Α.Ν. 2039/1939 και του από 18.8.1941 
Καν. Δ/τος (ΦΕΚ 286 Α'). 

3. Η διάρκεια της υποτροφίας, καθορίζεται από το Διοι¬ 
κητικό Συμβούλιο για ένα ή περισσότερα έτη ανάλογα με 
τις οικονομικές δυνατότητες του Ιδρύματος. 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις του άρθρου 54 του 
Α.Ν 2039/1939 και του άρθρου 28 του από 18.8.1941 
σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 22, 24, 26 και 27 
του από 18.8.1941 Καν. Δ/τος (ΦΕΚ 286 Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ' 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική πράξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 


Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται στο Δήμο Γαλαξι¬ 
δίου ως κεφάλαιο αυτοτελούς διαχείρισης για την εκτέ¬ 
λεση των ίδιων σκοπών. 

Στον Υπουργό Εθνικής Παιδείας & θρησκευμάτων και 
Υγείας και Πρόνοιας και στον Υφυπουργό Οικονομικών, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 ΜαΤου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΥΓΕΙΑΣ & ΠΡΟΝΟΙΑΣ 

ΚΩΝ/ΝΟΣ ΓΕΙΤΟΝΑΣ 
-»- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1053922/788/0001 (2) 

Ορισμός του κατωτέρου ποσού δαπάνης εκτίμησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 15 του Ν. 820/1978 «Περί λήψεως μέ¬ 
τρων δια την περιστολή της φοροδιαφυγής....»(ΦΕΚ 174/ 
Α). 

β) Του άρθρου 11 του Π.Δ/τος 279/1979 «Περί του 
τρόπου διοικήσεως και λειτουργίας του Σώματος Ορκω¬ 
τών Εκτιμητών» (ΦΕΚ 81 Α'), όπως τροποποιήθηκε με το 
άρθρο 1 του Π.Δ/τος 140/1990 «Τροποποίηοη και συ¬ 
μπλήρωση διατάξεων λειτουργίας του Σώματος Ορκωτών 
Εκτιμήσεων» (ΦΕΚ 55/Α’). 

γ) Του άρθρου 2 της αριθμ. πρωτ. 1105021/2923/ 
0001/2.10,1989 απόφαση του Υπουργού Οικονομικών 
«Ρύθμιση λειτουργικών θεμάτων Σώματος Ορκωτών Εκτι¬ 
μητών» (ΦΕΚ 738/Β/3.10.1989), που κυρώθηκε με το 
άρθρο 51 του νόμου 1882/1990 «Μέτρο για την περι¬ 
στολή της φοροδιαφυγής. » (ΦΕΚ 43/Α'). 

δ) Της αριθμ. πρωτ. 1101650/1664/0001/29.8.1994 
κοινής υπουργικής απόφασης, των Υπουργών Οικονομι¬ 
κών και Δικαιοσύνης «Ορισμός του κατώτερου ποσού δα¬ 
πάνης εκτίμησης» (ΦΕΚ 710/Β). 

ε) Του άρθρου 27 του ΚΙ. 2081/1992 (ΦΕΚ 154Α'), με 
το οποίο προστέθηκε νέο άρθρο 29Α στο Ν. 1558/1985, 
όπως το α' εδάφιο της παρ. 2 του προστεθέντος άρθρου 
αντικατοστάθηκε με τις διατάξεις του άρθρου 1 παρ. 2α 

του Ν. 2469/1997 (ΦΕΚ 38Α). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Προϋπολο¬ 
γισμού του Σώματος Ορκωτών Εκτιμητών και του Κρατι¬ 
κού Προϋπολογισμού, αποφασίζουμε: 

1. Ορίζουμε το κατώτερο ποσό δαπάνης εκτίμησης (άρ¬ 
θρο 1 παρ. α περ. 1 Π.Δ/τος 140/1990 - ΦΕΚ 55 Α') στο 
ποσό των ενενήντα χιλιάδων δραχμών (90.000) δρχ, 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 16 Μαΐου 1997 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΙΑΝΝΟΣ ΠΑΠΑΝΤΟΝΙΟΥ ΕΥΑΓ. ΓΙΑΝΝΟΠΟΥΛΟΣ 
-♦- 

Αριθ. 7183 (3) 

Τροποποίηση της συστατικής πράξης «ΔΙΑΔΗΜΟΤΙΚΗ 

ΕΠΙΧΕΙΡΗΣΗ ΣΦΑΓΕΙΩΝ ΠΕΡΙΟΧΗΣ ΤΥΡΝΑΒΟΥ - 

ΑΜΠΕΛΩΝΑΧ Ν. Λάρισας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277-285 του Π.Δ/τος 
410/95 (ΦΕΚ Α’ 231 Α.Κ.Κ.). 

2. Την υπ’ αριθ. 39/97 απόφαση του Δημοτικού Συμ¬ 
βουλίου του Δήμου Αμπελώνα, την υπ’ αριθ. 58/97 από¬ 
φαση του Δημοτικού Συμβουλίου του Δήμου Τυρνάβου και 
την υπ’ αριθ. 12/97 απόφαση του Διοικητικού Συμβουλίου 
του Συμβουλίου Περιοχής της 5ης Εδαφικής Περιφέρειας 
Ν. Λάρισας, περί τροποποίησης της συστατικής πράξης 
της διαδημοτικής επιχείρησης με την επωνυμία «ΔΙΑΔΗ¬ 
ΜΟΤΙΚΗ ΕΠΙΧΕΙΡΗΣΗ ΣΦΑΓΕΙΩΝ ΠΕΡΙΟΧΗΣ ΤΥΡΝΑ¬ 
ΒΟΥ - ΑΜΠΕΛΩΝΑ». 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/92 σχετικά με 
την υποχρέωση αναγραφής «κάλυψη δαπάνης» που συνε¬ 
πάγεται η έκδοση κάθε κανονιστικής διάταξης. 

4. Την υπ’ αριθ. 39031/97 απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
(ΦΕΚ Β' 1185/13.12.96), αποφασίζουμε: 

Τροποποιούμε την υπ’ αριθ. 39031/97 απόφασης μας, 
με την οποία συστήθηκε η διαδημοτική επιχείρηση με την 
επωνυμία «ΔΙΑΔΗΜΟΤΙΚΗ ΕΠΙΧΕΙΡΗΣΗ ΣΦΑΓΕΙΩΝ ΠΕ¬ 
ΡΙΟΧΗΣ ΤΥΡΝΑΒΟΥ - ΑΜΠΕΛΩΝΑ», ως προς τη αύξηση 
του μετοχικού κεφαλαίου, το οποίο διαμορφώνεται ως 
εξής: 

1. Το κεφάλαιο της επιχείρησης ορίζεται στο ποσό των 
65.000.000 δραχμών και καταβάλλεται ολόκληρο από 
τους Ο.Τ.Α. που συμμετέχουν σ' αυτήν, αμέσως με τη δη¬ 
μοσίευση της ίδρυσης της στο ΦΕΚ, σε ποσοστό συμμε¬ 
τοχής από το Δήμο Αμπελώνα 5% από το Δήμο Τ υρνάβου 
5% και το Συμβούλιο Περιοχής της 5ης Εδαφικής Περιφέ¬ 
ρειας Ν. Λάρισας 90%. 

Το κεφάλαιο αυτό θα αυξάνεται σταδιακά, ανάλογα με 
την πρόοδο των εργασιών της όλης επένδυσης της επιχεί¬ 
ρησης (άρθρο 7). 

2. Από την απόφαση αυτή προκαλείται δαπάνη σε βά¬ 
ρος των προϋπολογισμών του Δήμου Αμπελώνα ύψους 
3.250.000 δραχμών, του Δήμου Τυρνάβου ύψους 


3.250.000 δραχμών και του Συμβουλίου Περιοχής 5ης 
Εδαφικής Περιφέρειας Ν. Λάρισας 58.550.000 δραχμών 
για το τρέχον οικονομικό έτος, το οποίο θα διατεθεί στην 
Διαδημοτική Επιχείρηση Σφαγείων Περιοχής Τυρνάβου - 
Αμπελώνα, σπό τις οικείες πιστώσεις των προϋπολογι¬ 
σμών των Ο.Τ.Α. που συμμετέχουν στην Επιχείρηση (άρ¬ 
θρο 9). 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Λάρισα, 21 Απριλίου 1997 

Με εντολή Γ.Γ.Π. Θεσσαλίας 
Ο Διευθυντής Περ/κής Δ/σης 
Γ. ΜΠΟΥΚΗΣ 

-♦- 

Αριθ. 7642 (4) 

Τροποποιηση οργανισμού Εσωτερικής Υπηρεσίας (ΟΕΥ) 
Δήμου Στυλίδας. 

Ο ΓΕΝΙΚΟΣ ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις: 

α. Του άρθρου 8 (παρ. 5) του Ν. 2307/95 
β. Των άρθρων 34-36 του Ν. 2190/94 
γ. Των Π. Δ. 37α /87 και 22/89 
δ. Του άρθρου 27 του Ν. 2081/92 
ε. Του άρθρου 14 του Ν. 2399/96 

2. Την αριθ. 116/1996 απόφαση του Δημοτικού Συμ¬ 
βουλίου Στυλίδας, σχετικά με την τροποποίηση του ΟΕΥ 
του Οικείου Δήμου. 

3. Την σύμφωνη γνώμη του υπηρεσιακού συμβουλίου 
των υπαλλήλων των ΟΤΑτου Ν. Φθιώτιδας, που διατυπώ¬ 
θηκε στο αριθ. 2/1996 Πρακτικό Συνεδρίασης, αποφασί¬ 
ζουμε: 

Τροποποιούμε τον οργανισμό Εσωτερικής Υπηρεσίας 
του Δήμου Στυλίδας, σύμφωνα με την αριθ. 116/1996 
απόφαση του οικείου Δημοτικού Συμβουλίου έτσι ώστε η 
εσωτερική διάρθρωση των οργανικών μονάδων αυτού, οι 
αρμοδιότητές τους και οιθέσεις κατά κατηγορία και κλάδο 
προσωπικού να έχουν ως εξής: 

Άρθρο 1 

ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ ΤΕ¬ 
ΧΝΙΚΩΝ ΥΠΗΡΕΣΙΩΝ 
Α' Γ ραφείο Διευθυντή 

Β' Τμήμα Διοικητικών - Τεχνικών Υπηρεσιών 
Γ' Τμήμα Οικονομικών και λοιπών Υπηρεσιών 

Άρθρο 2 

Α' Τμήμα Διοικητικών - Τεχνικών Υπηρεσιών 

1. Γραφείο Προϊσταμένου 

2. Γραφείο Δημοτολογίων - Μητρώων - Στρατολογίας 

3. Γ ραφείο Ληξιάρχου 

4. Γ ραφείο Πρωτοκόλλου - Διεκπεραίωσης - Αρχείου 

5. Γραφείο Περιουσίας και Κληροδοτημάτων 

6. Γ ραφείο Προσωπικού - Δημοτικού Συμβουλίου - Δη¬ 
μαρχιακής Επιτροπής 

7. Τεχνικό Γ ραφείο (κήπων και Δενδροστο ιχιών) έργα - 
σχέδια 

Β’ Τμήμα Οικονομικών και λοιπών Υπηρεσιών 

1. Γραφείο Πρ/νου - Ταμία 

2. Γραφείο Προσόδων - Διαχείριση αποθήκης - Υλικού 

3. Υπηρεσία Ύδρευσης 

4. Υπηρεσία Καθαριότητας - καταβρέγματος 

5. Υπηρεσία ηλεκτρ. φωτισμού 

6. Υπηρεσία Νεκτροταφείου 

7. Υπηρεσία οδών και πλατειών - κοινοχρήστων χώρων 

8. Υπηρεσία καθαρισμού γραφείων. 

Αρθρο 3 

Α’ ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕ 

Μία (1) θέση ΤΕ 17 διοικητικών - λογιστικών με βαθμό 
Δ-Α 

ΚΑΤΗΓΟΡΙΑ ΔΕ 

Κλάδος ΔΕΙ 8 θέσεις με βαθμό Δ-Α 
Κλάδος ΔΕ 38 προσωπικού Η/Υ ειδικότητας προγραμ¬ 
ματιστών - χειριστών 
Μία (1) θέση με βαθμό Δ-Α 
ΚΑΤΗΓΟΡΙΑ ΥΕ 
ΚΛΑΔΟΣ ΥΕ1 

Μία (1) θέση κλητήρων - θυρωρών - γενικών καθηκό¬ 
ντων με βαθμό Ε-Β 
Β’ ΤΕΧΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Μία (1) θέση Πολιτικού Μηχανικού με βαθμό Δ-Α 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ 24 ΗΛΕΚΤΡΟΛΟΓΩΝ 
Μία (1) θέση ηλεκτρολόγου με βαθμό Δ-Α 
ΚΛΑΔΟΣ ΔΕ 29 

Δύο (2) θέσεις οδηγού αυτ/του απορριμματοφόρου ή μη 
με βαθμό Δ-Α 
ΚΛΑΔΟΣ ΔΕ 28 

Μία (1) θέση χειριστού μηχανημάτων έργων με βαθμό 
Δ-Α 

ΚΛΑΔΟΣ ΔΕ 30 ΤΕΧΝΙΤΩΝ 

Δύο (2) θέσεις τεχνιτών υδραυλικών με βαθμό Δ-Α 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ 16 

1. Εξ (6) θέσεις οδοκαθαριστών (ανδρών - γυναικών) με 
βαθμό Ε-Β 

2. Πέντε (5) θέσεις εργατών ύδρευσης με βαθμό Ε-Β 

3. Δύο (2) θέσεις εργατών κήπων και δενδροστοιχιών με 
βαθμό Ε-Β 

4. Τέσσερις (4) θέσεις εργατών οδών και πλατειών με 
βαθμό Ε-Β 

5. Μία (1) θέση φύλακα νεκροταφείου με βαθμό Ε-Β 
δ. Μία (1) θέση καθαρίστριας γραφείων με βαθμό Ε-Β. 

Γ' Κλάδος προσωρινών θέσεων που κατέχονται από μό¬ 
νιμους υπαλλήλους: 

1. ΚΛΑΔΟΣ ΔΕ 20 

Μία (1) θέση τεχνίτη υδραυλικού με βαθμό Δ-Α 

2. ΚΛΑΔΟΣ ΔΕ 29 

Μία (1) θέση οδηγού αυτ/του καθαριότητας με βαθμό 
Δ-Α 

3. ΚΛΑΔΟΣ ΥΕ 16 

Δύο (2) θέσεις εργατών ύδρευσης με βαθμό Ε-Β 


Δ' Προσωπικό με σχέση εργασίας Ι.Δ. αορίστου χρόνου. 

1. Δύο θέσεις εργατών καθ/τας. 

2 Μκ' θέση εργάτη ύδρευσης 

3. Μϊο {1) θέση εργάτη κήπων και δενδροστοιχιών 

4. Δύο (2) θέσεις εργατών οδών και πλατειών 

Ε' Μία (1) θέση διοικητικού υπαλλήλου του Ν. 1735/87 
άρθρο 25 που για οποιοδήποτε λόγω κενωθεί καταργεί- 
ται. 

ΣΤ' θέση μερικής απασχόλησης 

Μία (1) θέση μερικής απασχόλησης 

Μία (1) θέση καθαρίστριας γραφείων 

Άρθρο 4 

Ο διορισμός, τα καθήκοντα, οι περιορισμοί, ο χρόνος 
δουλειάς, η αστική ευθύνη, τα δικαιώματα, άδειες, υπηρε¬ 
σιακή κατάσταση, ηθικές αμοιβές, πειθαρχικά αδικήματα, 
ποινές, λϋοη της υπαλληλικής σχέσης, ιατρική και νοσο¬ 
κομειακή περίθαλψη και όλα τα καθήκοντα που αφορούν 
τους υπαλλήλους προβλέπονται από τον οργανισμό αυτό, 
ρυθμίζονται δε από τις διατάξεις του Ν. 1188/81 και 
1596/86 και όλων των νόμων που εκδίδονται και έχουν 
εφαρμογή στο προσωπικό των ΟΤΑ. 

Άρθρο 5 

ΑΡΜΟΔΙΟΤΗΤΕΣ - ΚΑΘΗΚΟΝΤΑ 

Ισχύουν αυτές ως έχουν και αναφέρονται στην αριθ. 8/ 
51/1988 απόφαση Δημοτικού Συμβουλίου, που εγκρί- 
θηκε με την αριθ. 24173/20.2.89 απόφαση Νομαρχίας 
Φθιώτιδας, την αριθ. 47/85 απόφαση του Δημάρχου Στυ- 
λίδας και συμπληρώνονται με αυτές της νέας θέσης του 
ηλεκτρολόγου ως εξής: 

θα είναι υπεύθυνος για τη συντήρηση των πόσης φύ- 
σεως ηλεκτρικών εγκαταστάσεων του Δήμου, τη ρύθμιση 
και επισκευή του δημοτικού φωτισμού τόσο στην πόλη 
όσο και στους οικισμούς της, την κατασκευή εγκαταστά¬ 
σεων σε δημοτικά κτίρια και τη συντήρηση των αντλητικών 
συγκροτημάτων του δήμου, θα ενημερώνει τονΠρ/νοτου 
αναλόγου τμήματος για τις τυχόν ζημιές επισκευές προμή¬ 
θειες ηλεκτρολογικσύ υλικού για αντικατάσταση λαμπτή¬ 
ρων δημ. φωτισμού και γενικά θα επιμελείται ότι έχει 
σχέση με θέματα ηλεκτροφωτισμού του δήμου και των 
εγκαταστάσεων του. 

ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ ΚΑΤΑ ΚΑΤΗΓΟΡΙΑ 
ΚΑΙ ΚΛΑΔΟ 

Τα τυπικά προσόντα διορισμού ορίζονται στις διατάξεις 
των Π.Δ. 37Α/1987 και 22/1989 και άρθρου 83 
Ν. 1943/91 και αναφέρονται κατά κατηγορία και κλάδο 
στις αριθ. 851/88 10/238/92 και 12/116/96 αποφάσεις 
του Δημοτικού Συμβουλίου Δήμου Στυλίδος. 

ΑΚΡΟΤΕΛΕΥΤΑΙΟ ΑΡΘΡΟ 

Από τις διατάξεις της απόφασης αυτής με την οποία συ- 
νιστάται μία (1) θέση του κλάδου ΔΕ 24 Ηλεκτρολόγων 
προκαλείται δαπάνη σε βάρος του πρ/σμού του Δήμου 
ύψους 3.850.000 εκατομμυρίων δραχμών το χρόνο. 

2. Η ανωτέρω δαπάνη θα καλυφθεί με τροποποίηση του 

Προϋπολογισμού του Δήμου και συγκεκριμένα με νέα εγ- 
γραιρή ισόποσης δαπάνης από το αποθεματικό κεφάλαιο 
ή με μεταφορά αδιάθετης πίστωσης ανάλογα με την πε¬ 
ρίοδο που θα γίνει η κάλυψη των θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 24 Απριλίου 1997 

Με εντολή Γ. Γραμ. Περιφ. Στερ. Ελλάδας 
Η Αναπλ. Περ/κού Δ/ντή 
ΔΗΜΗΤΡΑ ΡΑΠΤΗ 


Αριθ. οικ. 7042 (5) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΠΑΠΑΧΡΗΣΤΟΥ ΑΘΑΝΑΣΙΑ. 

Ο ΝΟΜΑΡΧΗΣ ΑΘΗΝΩΝ 

Με την 7042/21.4.1997 απόφαση του Νομάρχη Αθη¬ 
νών χορηγήθηκε στην ΠΑΠΑΧΡΗΣΤΟΥ ΑΘΑΝΑΣΙΑ του 
Δημητρίου άδεια άσκησης επαγγέλματος Κοινωνικού Λει¬ 
τουργού. 

Αθήνα, 21 Απριλίου 1997 
Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΠΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312< 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωυού 51 


Πληροφορίες δημοσιευμάτων Α.Ε. - Ε.Π.Ε. 

5225761 

5230841 

Πληροφορίες δημοσιευμάτων λοιπών Φ.Ε.Κ. 

5225713 

5249547 

Πώληση Φ.Ε.Κ. 

5239762 

Φωτοαντίγραοα παλαιών Φ.Ε.Κ. 

5248141 

Βιβλιοθήκη παλαιών Φ.Ε.Κ. 

5248186 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

£246785 

. αποστολή Φ.Ε.Κ. 

5248320 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βαο. "Ολγας 166. 1ος ορ.-Τ.Κ. 546 55 (021)423356 
ΠΕΙΡΑΙΑΣ 4136402 

Νικήταδ-δΤ.Κ. 18531 4171307 

ΠΑΤΡΑ (051)271249 

Κορίνθου 327 Τ.Κ. 262 23 224561 

ΙΩΑΝΝΙΝΑ 

Διοικητήριο Τ.Κ. 45^ 44 (0651)21901 

ΚΟΜΟΤΗΝΗ (0531)22537 

Δημοκρατίας 1 Τ.Κ. 69' 00 25522 


ΤΙΜΗ ΦΥΛΛΩΝ 

ΞΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


• Μέχρι 8 σελίδες 150 δρχ 

- Από 9 μέχρι 16 σελίδες 300 δσχ. 

- Από 16 σελίδες και άνω προσαΟίηση 100 δρχ ανά δ: 


; μερουο Ωυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 


Κ.Α.Ε. Προϋπολογισμού 
2531 


Α' (Νόμοι, Π.Δ.. Συμβάσεις κ.τλ.) 

Β' (Υπουργικές αποφάσεις κ.τλ.) 

Τ (Διορισμοί, απολύσεις κ.τλ. Δημ. Υπαλλήλων) 
Δ' (Απαλλοτριώσεις. πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


53.000 δ οχ. 
50.000 >■ 

10 003 
50.000 
25.000 


Κ.Α.Ε εσοοου υπέρ 
ΤΑΠΞΤ 3512 


2.500 δρχ. 
2.500 >· 

500 


10.000 

500 

£.030 

253 

10.000 

500 

2.003 

150 

250.030 

12 530 

10.000 

500 

200.000 



* Οι συνδρομές του εσωτερικού προπληρώνονται στα Δημοσία ι αμεία που δίδουν αποδεικτικό είσπραξης (διπλότυπο: 

το οποίο με τη φροντίδα του ενδιαφερομένου πρέπει να στέλνεται στην Υπηοεσιατου Εθνικού Τυπογραφείου. : 

” Οι συνδρομές του εΕωτεοικού επιβαρύνονται πέοα των παοσπανω ανααερομένων ποσών με τε ταχυδρομικό τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα: στην Αθήνα σπστο Ταμείο του ΤΑ- 
ΠΕΙ (Σολωμού 51 - Αθήνα) και στις άλλες πόλεις από τα Δημόσια Τ αμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΞΤ μαβί μετοποσόττς συνδρομής. 

» 

' Οι Νομαρχιακέ^ Αυτοδιοικήσεις, οι Δήμοι, ο· Κοινότητες ως και ο; επιχειρήσεις συτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ 

* Η συνδρομή ισχύει για ενα χρόνο, που αρχίδειτην 1η Ιανουάριου και λήνε; την 31η Δεκεμβρίου του ίδιου χοάνου. Δεν 
ενγράφονται συνδρομητές για μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι, τον Μάρτ.α κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γινοντα δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















